CELEX: 62011TN0231
Language: lt
Date: 2011-05-02 00:00:00
Title: Byla T-231/11: 2011 m. gegužės 2 d. pareikštas ieškinys byloje Fraas prieš VRDT (tamsiai pilkos spalvos, šviesiai pilkos spalvos, šviesiai mėlynos, tamsiai mėlynos, rudos ir smėlio spalvų pledas)

13.8.2011   
            
            
               LT
            
            
               Europos Sąjungos oficialusis leidinys
            
            
               C 238/18
            
         2011 m. gegužės 2 d. pareikštas ieškinys byloje Fraas prieš VRDT (tamsiai pilkos spalvos, šviesiai pilkos spalvos, šviesiai mėlynos, tamsiai mėlynos, rudos ir smėlio spalvų pledas)
   
   (Byla T-231/11)
   2011/C 238/32
   Proceso kalba: vokiečių
   
      Šalys
   
   
      Ieškovė: V. Fraas GmbH (Helmbrechts-Wüstenselbitz, Vokietija), atstovaujama advokatų R. Kunze ir G. Würtenberger
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2011 m. kovo 4 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 2041/2010-4, susijusį su Bendrijos prekių ženklo registracijos paraiška Nr. 008 423 626 (vaizdinis prekių ženklas);
            
         
               —
            
            
               priteisti iš Vidaus rinkos derinimo tarnybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklas, su kuriuo susijęs ieškinys: vaizdinis prekių ženklas, vaizduojantis tamsiai pilkos, šviesiai pilkos, šviesiai mėlynos, tamsiai mėlynos, rudos ir smėlio spalvų pledą, 18, 24 ir 25 klasių prekėms — paraiška Nr. 8 423 626
   
      Eksperto sprendimas: iš dalies atmesti paraišką
   
      Apeliacinės tarybos sprendimas: atmesti apeliaciją
   
      Ieškinio pagrindai: Reglamento (EB) Nr. 207/2009 7 straipsnio 1 dalies b punkto, siejant jį su 7 straipsnio 2 dalimi, pažeidimas, nes nagrinėjamas Bendrijų prekių ženklas turi skiriamąjį požymį, o taip pat Reglamento (EB) Nr. 207/2009 75 ir 76 straipsnių pažeidimas, nes Apeliacinė taryba neišnagrinėjo daugelio ieškovės pateiktų faktinių ir teisinių argumentų.